
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 658 

17Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και συγκρότηση Ομάδας Οργάνωσης, Ενη¬ 
μέρωσης και Πληροφόρησης των εμπλεκόμενων 
στο έργο «Επαγγελματικό λογισμικό στην ΤΕΕ: επι¬ 
μόρφωση και εφαρμογή». 1 

Σύσταση και συγκρότηση Ομάδας Εκπαιδευτικής Πα¬ 
ρακολούθησης του έργου «Επαγγελματικό λογι¬ 
σμικό στην ΤΕΕ: επιμόρφωση και εφαρμογή». 2 

Ανάκληση της υπ’ αριθμ. Φ.12.1/139845π.ε/Β3/2005 
και της υπ’ αριθμ. Φ. 12.1 /20441 /Β3/2005 απόφα¬ 
σης κοστολόγησης. 3 

Τροποποίηση και συμπλήρωση της απόφασης συ¬ 
γκρότησης της Επιτροπής Παρακολούθησης του 
Ε.Π. «Απασχόληση και Επαγγελματική Κατάρτιση» 4 
Επανασυγκρότηση της Επιτροπής Παρακολούθησης 


και Παραλαβής έργου. 5 

Επανασυγκρότηση Επιτροπής Παρακολούθησης και 

Παραλαβής. 6 

Τροποποίηση της συστατικής πράξης του Νομικού 
Προσώπου «Δημοτική Φιλαρμονική Καρδίτσας» ... 7 


Έγκριση τροποποίησης Κανονισμού Εσωτερικής Υπηρε¬ 
σίας (Κ.Ε.Υ) ΓΟΕΒ Στραγγιστικών Έργων Θεσσαλίας 8 
Τροποποίηση της ιδρυτικής πράξης της ενιαίας Σχολι¬ 
κής Επιτροπής Δημοτικού Σχολείου 1ου Νηπιαγω¬ 
γείου - 2ου Νηπιαγωγείου Σημάντρων. 9 

Τροποποίηση της υπ’ αριθμ. ΔΥΠ 423/2005 απόφασης Νο¬ 
μάρχη Λέσβου που αφορά νερά ψύξης ΑΣΠ Λήμνου.. 10 


ΑΠΟΦΑΣΕΙ Σ 

Αριθ. 1475 (1) 

Σύσταση και συγκρότηση Ομάδας Οργάνωσης, Ενημέ¬ 
ρωσης και Πληροφόρησης των εμπλεκομένων στο έρ¬ 
γο «Επαγγελματικό λογισμικό στην ΤΕΕ: επιμόρφωση 
και εφαρμογή». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 29Α του ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ Α/137), όπως συ¬ 


μπληρώθηκε με το άρθρο 27του ν. 2081/1992 (ΦΕΚ 154Α) 
και τροποποιήθηκε με το άρθρο 1 παρ. 2α του ν. 2469/ 

1997 (ΦΕΚ38Α/1997). 

2. Τις διατάξεις του άρθρου 6 του ν. 3027/28.6.2002 (ΦΕΚ 
152/Α/2002) με θέμα «Σύσταση Ειδικής Υπηρεσίας Εφαρμο¬ 
γής Προγραμμάτων ΚΠΣ στο Υπουργείο Εθνικής Παι¬ 
δείας και Θρησκευμάτων», όπως αυτό έχει τροποποιηθεί από 
το άρθρο 13του ν. 3149/10.6.2003 (ΦΕΚ 141/Α/10.6.2003). 

3. Την υπ’ αριθμ. 10756/9.10.2002 κοινή υπουργική από¬ 
φαση των Υπουργών Οικονομίας και Οικονομικών - Εσω¬ 
τερικών, Δημόσιας Διοίκησης και Αποκέντρωσης - Εθνι¬ 
κής Παιδείας και Θρησκευμάτων, «Οργάνωση της Ειδικής 
Υπηρεσίας Εφαρμογής Προγραμμάτων ΚΠΣ του Υπουρ¬ 
γείου Εθνικής Παιδείας και Θρησκευμάτων» (ΦΕΚ 1343/ 
Β/2002),όπως αυτή ισχύει σήμερα. 

4. Τις διατάξεις του ν. 2860/00 (ΦΕΚ 251Α) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ 266Α). 

5. Το άρθρο 55 παρ. 4του ν. 1566/1985 (ΦΕΚ 167Α) και 
τις διατάξεις του ν. 2621/1998(ΦΕΚ 136Α). 

6. Τον κανόνα 11 παρ. 4 του 448/2004 Κανονισμό της 
Επιτροπής της 10ης Μαρτίου 2004 για την τροποποίηση 
του Κανονισμού αρ. 1685/2000 ο οποίος θεσπίζει λεπτο¬ 
μερείς κανόνες εφαρμογής του Κανονισμού 1260/1999 
του Συμβουλίου, όσον αφορά την επιλεξιμότητα των δα¬ 
πανών σχετικά με τις ενέργειες που συγχρηματοδοτού- 
νται από τα διαρθρωτικά ταμεία. 

7. Το θεσμικό πλαίσιο που διέπειτον Ειδικό Λογαριασμό 
του ΥΠΕΠΘ, ιδίως η παρ. 2 του άρθρου 11 του ν. 2640/ 

1998 (ΦΕΚ206Α). 

8. Τις διατάξεις του άρ. 27 του ν. 1304/1982 «Γιατην Επι¬ 
στημονική, παιδαγωγική καθοδήγηση και διοίκηση στη 
Γ ενική και Τεχνική - Επαγγελματική Εκπαίδευση και άλλες 
διατάξεις» (ΦΕΚ 144 Α). 

9. Την υπ’ αριθμ. 121/2004 (ΦΕΚ 84Α) «Διορισμός 
Υπουργών και Υφυπουργών». 

10. Την υπ’ αριθμ. 3610/5.3.2004 απόφαση Ένταξηςτης 
πράξης με τίτλο «Επαγγελματικό λογισμικό στην ΤΕΕ: επι¬ 
μόρφωση και εφαρμογή» στο πλαίσιο του Άξονα Προτε¬ 
ραιότητας 2 του ΕΠΕΑΕΚII, για την «Προώθηση και βελ¬ 
τίωση της εκπαίδευσης και της αρχικής επαγγελματικής 
κατάρτισης στο πλαίσιο της δια βίου μάθησης», του Μέ¬ 
τρου 2.3 «Αρχική Επαγγελματική Εκπαίδευση και Κατάρ¬ 
τιση», της Ενέργειας 2.3.2 «Ανάπτυξη - Αναβάθμιση των 
Τεχνικών Επαγγελματικών Εκπαιδευτηρίων (ΤΕΕ)», Κατη- 

γορίες Πράξεων 2.3.2.ιε' «Ανάπτυξη / προσαρμογή ειδι¬ 
κού εκπαιδευτικού υλικού εκπαιδευτικών δραστηριοτή¬ 
των για την υποστήριξη του εκπαιδευτικού έργου στα 
ΤΕΕ» και 2.3.2.ιστ' «Συντονισμένη εφαρμογή των δικτυα- 
κών και υπολογιστικών τεχνολογιών στα ΤΕΕ». 

11. Την υπ’ αριθμ. 23/14.1.2004 υπουργική απόφαση 
έγκρισης της υλοποίησης του υποέργου 1 με τίτλο «Ορ¬ 
γάνωση και εκπαιδευτική παρακολούθηση του έργου» 
από την ΕΥΕ με ιδία μέσα, χωρίς προσφυγή σε εξωτερι¬ 
κούς αναδόχους. 

12. Την υπ’ αριθμ. 3231/28.12.2004 υπουργική απόφα¬ 
ση για την σύνθεση και τις αρμοδιότητες της Κεντρικής 
Επιτροπής Νέων Τεχνολογιών στα ΤΕΕ. 

13. Την υπ’ αριθμ. 1474/28.4.2005, απόφαση της ΕΥΕ, 
για την έγκριση του πρακτικού της επιτροπής αξιολόγη¬ 
σης των αιτήσεων των ενδιαφερομένων για τη στελέχωση 
της ομάδας 

14. Το από 28.3.2005, πρακτικό της 11ης συνεδρίασης 
της Κεντρικής Επιτροπής Νέων Τεχνολογιών στα ΤΕΕ. 

15. Την ανάγκη για οργάνωση και εκπαιδευτική παρα¬ 
κολούθηση του έργου. 

16. Το γεγονός ότι η δαπάνη που θα προκληθεί για την 
αποζημίωση της ομάδας θα καλυφθεί από τον προϋπολο¬ 
γισμό της Πράξης, αποφασίζει: 

1. Τη σύσταση και τη συγκρότηση Ομάδας Οργάνωσης, 
Ενημέρωσης και Πληροφόρησης, στα πλαίσια της υλοποί¬ 
ησης του Υποέργου 1 «Οργάνωση και εκπαιδευτική παρα¬ 
κολούθηση του έργου», με σκοπό την υποστήριξη, την ορ¬ 
γάνωση, την ενημέρωση και την πληροφόρηση των εμπλε- 
κομένων σχετικά με τη σκοπιμότητα και το περιεχόμενό του. 

2. Η ομάδα αποτελείται από τους: 

Καλυβά Μιχάλη, εκπαιδευτικό (ΠΕ 03), αποσπασμένο 
στην ΚΥτου ΥΠ.Ε.Π.Θ., ως υπεύθυνο. 

Κωνσταντίνου Απόστολο, εκπαιδευτικό (ΠΕ 02),απο¬ 
σπασμένο στην ΚΥτου ΥΠ.Ε.Π.Θ, ως μέλος. 

ΟρφανόΔημήτριο, εκπαιδευτικό (ΠΕ 12),τωνΤ.Ε.Ε., ως 
μέλος. 

Πέππα Παρασκευή, εκπαιδευτικό (ΠΕ 02), αποσπασμέ¬ 
νη στη Δ/νση Β/μιας Εκπ/σης Α' Αθήνας, ως μέλος. 

Ζαχείλα Λουκά, εκπαιδευτικό (ΠΕ 04), αποσπασμένο 
στον Ο.Ε.Ε.Κ., ως μέλος. 

Φουντούκη Σπυρίδωνα, ελεύθερο επαγγελματία, πλη¬ 
ροφορικό, ως μέλος. 

Θεάκου Ελένη, ελεύθερη επαγγελματία οικονομοτεχνι¬ 
κό, ως μέλος. 

Μπαρτσώκα Ιωάννη, εκπαιδευτικό (ΠΕ 03), αποσπα¬ 
σμένο στην Ε.Υ.Ε. - Κ.Π.Σ., χειριστή του έργου, ως μέλος. 

3. Στα μέλη της ομάδας εργασίας, εκτός του Μπαρτσώ¬ 
κα, ο οποίος είναι στέλεχος της Ειδικής Υπηρεσίας Εφαρ¬ 
μογής, καταβάλλεται αποζημίωση η οποία καθορίζεται με 
νεώτερη απόφαση. 

4. Οι δραστηριότητες της ομάδας με τα αντίστοιχα πα¬ 
ραδοτέα θα διαρκέσουν μέχρι 30/6/2007 και αφορούν σε: 

ί. Καταγραφή των τύπων εργαστηρίων των ΤΕΕ. 

ϋ. Διαμόρφωση διαδικασιών για την επιλογή επιμορφω- 
τών (ανά επιμορφωτική περιφέρεια) 

ίΠ. Διαμόρφωση διαδικασιών για την Επιλογή - Ορισμό 
επιτροπών επιμόρφωσης - Ανάθεση αρμοδιοτήτων 

ίν. Οργάνωση της ηλεκτρονικής διανομής και συλλογής 
ερωτηματολογίων (που θα χρησιμοποιηθούν για τη δια- 
μορφωτική αξιολόγηση του έργου) στις περιφέρειες υλο¬ 
ποίησης του έργου. 

ν. Στατιστική επεξεργασία των στοιχείων των ερωτημα¬ 
τολογίων 


νί. Διαμόρφωση κάθε διοικητικής πράξης για την υπο¬ 
στήριξη προκηρύξεων, διαγωνισμών, αξιολογήσεων, 
συμβάσεων (για λογισμικό και επιμόρφωση). 

νϋ. Οργάνωση της αποστολής και παραλαβής των επι¬ 
λεγμένων λογισμικών, από αυτά που αξιοποιήθηκαν πιλο¬ 
τικά στα ΤΕΕ του έργου «Λαέρτης», σε όλα τα ΤΕΕ (κατά¬ 
λογος ΤΕΕ παραληπτών ανά λογισμικό, δειγματοληπτι¬ 
κός έλεγχος αντιτύπων λογισμικού και συνοδευτικού 
υλικού, τήρηση κτηματολογίου κλπ.) 

νίϋ. Οργάνωση της αποστολής και παραλαβής των νέων 
λογισμικών στα ΤΕΕ (κατάλογος ΤΕΕ παραληπτών ανά λο¬ 
γισμικό, δειγματοληπτικός έλεγχος αντιτύπων λογισμικού 
και συνοδευτικού υλικού, τήρηση κτηματολογίου κλπ.) 

ίχ. Σχεδίαση, ανάπτυξη και επικαιροποίηση περιεχομέ¬ 
νου ιστοσελίδων αναφορικά με το έργο. 

χ. Λειτουργία του Ολοκληρωμένου Πληροφοριακού Συ¬ 
στήματος (ΜΙ5) που θα αναπτυχθεί για τις ανάγκες του 
έργου. 

χί. Εισηγητικές εκθέσεις για την τεκμηρίωση της ποιοτι¬ 
κής παραλαβής των παραδοτέων του έργου και των πα¬ 
ραστατικών των δαπανών που πραγματοποιήθηκαν για 
την εκπόνηση-υλοποίησή τους. 

5. Η ομάδα συνεδριάζει δύο τουλάχιστον φορές την 
εβδομάδα, σε χώρους της Ειδικής Υπηρεσίας Εφαρμο¬ 
γής Προγραμμάτων ΚΠΣ ή/και του Τμήματος Β' ΤΕΕ της 
ΔΣΔΕ και τηρεί πρακτικά για κάθε συνεδρίασή της. 

6. Η Ειδική Υπηρεσία Εφαρμογής Προγραμμάτων ΚΠΣ, 
μέσω του υπευθύνου του έργου, προγραμματίζει τις επι- 
μέρους δραστηριότητες της ομάδας, τις αναθέτει στον 
υπεύθυνο της ομάδας και παραλαμβάνει από αυτόν τα 
αντίστοιχα παραδοτέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

-*- 

Αριθ. 1476 (2) 

Σύσταση και συγκρότηση Ομάδας Εκπαιδευτικής Παρα¬ 
κολούθησης του έργου «Επαγγελματικό λογισμικό 
στην ΤΕΕ: επιμόρφωση και εφαρμογή». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 29Ατου ν. 1558/1985 «Κυ¬ 
βέρνηση και Κυβερνητικά όργανα» (ΦΕΚΑ/137), όπως συ¬ 
μπληρώθηκε με το άρθρο 27 του ν. 2081/1992 (ΦΕΚ154Α) 
και τροποποιήθηκε με το άρθρο 1 παρ. 2α του ν. 2469/ 
1997 (ΦΕΚ 38Α/1997). 

2. Τις διατάξεις του άρθρου 6 του ν. 3027/28.6.2002 
(ΦΕΚ 152/Α/2002) με θέμα «Σύσταση Ειδικής Υπηρεσίας 
Εφαρμογής Προγραμμάτων ΚΠΣ στο Υπουργείο Εθνικής 
Παιδείας και Θρησκευμάτων», όπως αυτό έχει τροποποι¬ 
ηθεί από το άρθρο 13 του ν. 3149/10.6.2003 (ΦΕΚ 141/Α/ 
10.6.2003), «Θέματα αρμοδιότητας ΥΠ.Ε.Π.Θ.» όπου η Ει¬ 
δική Υπηρεσία Εφαρμογής Προγραμμάτων Κ.Π.Σ. υπάγε¬ 
ται στον Υπουργό. 

3. Την υπ’ αριθμ. 10756/9.10.2002 κοινή υπουργική από¬ 
φαση των Υπουργών Οικονομίας και Οικονομικών - Εσω¬ 
τερικών, Δημόσιας Διοίκησης και Αποκέντρωσης - Εθνι¬ 
κής Παιδείας και Θρησκευμάτων, «Οργάνωση της Ειδικής 
Υπηρεσίας Εφαρμογής Προγραμμάτων ΚΠΣ του Υπουρ- 

γείου Εθνικής Παιδείας και Θρησκευμάτων» (ΦΕΚ 1343/ 
Β/2002),όπως αυτή ισχύει σήμερα. 

4. Τις διατάξεις του ν. 2860/2000 (ΦΕΚ 251 Α) «Διαχείρι¬ 
ση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 266Α). 

5. Το άρθρο 55παρ. 4 του ν. 1566/1985 (ΦΕΚ 167Α) και 
τις διατάξεις του ν. 2621/1998 (ΦΕΚ 136Α). 

6. Τον κανόνα 11 παρ. 4 του 448/2004 Κανονισμό της 
Επιτροπής της 10ης Μαρτίου 2004 για την τροποποίηση 
του Κανονισμού αρ. 1685/2000 ο οποίος θεσπίζει λεπτο¬ 
μερείς κανόνες εφαρμογής του Κανονισμού 1260/1999 
του Συμβουλίου, όσον αφορά την επιλεξιμότητα των δα¬ 
πανών σχετικά με τις ενέργειες που συγχρηματοδοτού- 
νται από τα διαρθρωτικά ταμεία. 

7. Το θεσμικό πλαίσιο που διέπειτον Ειδικό Λογαριασμό 
του ΥΠΕΠΘ, ιδίως η παρ. 2 του άρθρου 11 του ν. 2640/ 
1998 (ΦΕΚ 206Α). 

8. Τις διατάξεις του άρ. 27 του ν. 1304/1982 «Γιατην Επι¬ 
στημονική, παιδαγωγική καθοδήγηση και διοίκηση στη 
Γ ενική και Τεχνική -Επαγγελματική Εκπαίδευση και άλλες 
διατάξεις». 

9. Την υπ’ αριθμ. 121/2004 (ΦΕΚ 84Α) «Διορισμός 
Υπουργών και Υφυπουργών». 

10. Την υπ’ αριθμ. 3610/5.3.2004 απόφαση Ένταξηςτης 
πράξης μετίτλο «Επαγγελματικό λογισμικό στην ΤΕΕ: επι¬ 
μόρφωση και εφαρμογή» στο πλαίσιο του Άξονα Προτε¬ 
ραιότητας 2 του ΕΠΕΑΕΚII, για την «Προώθηση και βελ¬ 
τίωση της εκπαίδευσης και της αρχικής επαγγελματικής 
κατάρτισης στο πλαίσιο της δια βίου μάθησης», του Μέ¬ 
τρου 2.3 «Αρχική Επαγγελματική Εκπαίδευση και Κατάρ¬ 
τιση», της Ενέργειας 2.3.2 «Ανάπτυξη - Αναβάθμιση των 
Τεχνικών Επαγγελματικών Εκπαιδευτηρίων (ΤΕΕ)», Κατη¬ 
γορίες Πράξεων 2.3.2.ιε' «Ανάπτυξη / προσαρμογή ειδι¬ 
κού εκπαιδευτικού υλικού εκπαιδευτικών δραστηριοτή¬ 
των για την υποστήριξη του εκπαιδευτικού έργου στα 
ΤΕΕ» και 2.3.2.ιστ' «Συντονισμένη εφαρμογή των δικτυα- 
κών και υπολογιστικών τεχνολογιών στα ΤΕΕ». 

11. Την υπ’ αριθμ. 23/14.1.2004 υπουργική απόφαση 
έγκρισης της υλοποίησης του υποέργου 1 με τίτλο «Ορ¬ 
γάνωση και εκπαιδευτική παρακολούθηση του έργου» 
από την ΕΥΕ με ιδία μέσα, χωρίς προσφυγή σε εξωτερι¬ 
κούς αναδόχους. 

12. Την υπ’ αριθμ. 3231/28.12.2004 υπουργική απόφα¬ 
ση για την σύνθεση και τις αρμοδιότητες της Κεντρικής 
Επιτροπής Νέων Τεχνολογιών στα ΤΕΕ. 

13. Το υπ’ αριθμ. 8/7.3.2005 πρακτικό συνεδρίασης του 
τμήματος ΤΕΕ του Παιδαγωγικού Ινστιτούτου. 

14. Το από 28.3.2005, πρακτικό της 11ης συνεδρίασης 
της Κεντρικής Επιτροπής Νέων Τεχνολογιών στα ΤΕΕ. 

15. Την ανάγκη για την εκπαιδευτική παρακολούθηση 
του έργου. 

16. Το γεγονός ότι η δαπάνη που θα προκληθεί για την 
αποζημίωση της ομάδας θα καλυφθεί από τον προϋπολο¬ 
γισμό της Πράξης, αποφασίζει: 

1. Τη σύσταση και συγκρότηση ομάδας έργου, στα 
πλαίσια της υλοποίησης του Υποέργου 1 «Οργάνωση και 
εκπαιδευτική παρακολούθηση του έργου», με σκοπό την 
εκπαιδευτική παρακολούθηση του έργου «Επαγγελματι¬ 
κό λογισμικό στην ΤΕΕ: επιμόρφωση και εφαρμογή». 

2. Η ομάδα αποτελείται από τους: 

Χατζηευστρατίου Ιγνάντιο, πάρεδροτου Παιδαγωγικού 

Ινστιτούτου και υπεύθυνο του Ηλεκτρολογικού-Ηλεκτρο- 
νικού Τομέα, ως υπεύθυνο. 

Δαφέρμο Ολύμπιο, σύμβουλο του Παιδαγωγικού Ινστι¬ 
τούτου και υπεύθυνο του Μηχανολογικού Τομέα, ως μέλος. 


Μπομπέτση Αντώνιο, σύμβουλο του Παιδαγωγικού Ιν¬ 
στιτούτου και υπεύθυνο του Τομέα Χημικών Εργαστηρια¬ 
κών Εφαρμογών, ως μέλος. 

Μαγουλά θεοχαρούλατου, σύμβουλο του Παιδαγωγι¬ 
κού Ινστιτούτου και υπεύθυνη του Τομέα Οικονομίας-Δι- 
οίκησης, ως μέλος. 

Ευαγγελόπουλο Χαράλαμπο του Βασιλείου (ΠΕΙ 2), Δι¬ 
ευθυντή 8ου ΤΕΕ θεσ/κης, ως μέλος. 

Μυλωνά Δημήτριο του Μενελάου (ΠΕ9), Σχολικό σύμ¬ 
βουλο, ως μέλος. 

Πολύδωρο Βασίλειο του Γεωργίου (ΠΕ14.04), Προϊστά¬ 
μενο Γ ραφείου ΤΕΕ, ως μέλος. 

Σταμπολίδη Νικόλαο του Ειρήναρχου (ΠΕ12.10), Σχολι¬ 
κό σύμβουλο θεσ/κης, ως μέλος. 

Χριστοδούλου Θεόδωρο του Παύλου (ΠΕ17), Σχολικό 
σύμβουλο, ως μέλος. 

3. Η αποζημίωση για τη συμμετοχή των μελών στην 
Ομάδα Εκπαιδευτικής Παρακολούθησης, που θα εργάζο¬ 
νται πέραντου συμβατικού τους ωραρίου και καθηκόντων 
και σε χρόνο που δεν καλύπτεται από υπερωριακή απα¬ 
σχόληση, θα καθοριστεί με την έκδοση νέας απόφασης. 

4. Οι δραστηριότητες της ομάδας με τα αντίστοιχα πα¬ 
ραδοτέα, θα διαρκέσουν μέχρι και την 30.6.2007 και αφο¬ 
ρούν σε: 

ΠΑ1. Κατάλογο των λογισμικών που επιλέχθηκαν για να 
αξιοποιηθούν άμεσα σε όλα τα ΤΕΕ, μαζί με αιτιολόγηση 
της επιλογής. 

ΠΑ2. Μελέτη των αναγκών του προγράμματος σπου¬ 
δών των ΤΕΕ για χρήση εκπαιδευτικού λογισμικού. 

ΠΑ3. Πρόγραμμα Σπουδών της επιμόρφωσης των εκ¬ 
παιδευτικών των ΤΕΕ (νέα έκδοση για κάθε σχολική χρο¬ 
νιά εφαρμογής). 

ΠΑ4. Πρόγραμμα Σπουδών της επιμόρφωσης των επι- 
μορφωτών (νέα έκδοση για κάθε κύκλο επιμόρφωσης επι- 
μορφωτών). 

ΠΑ5. Κατάλογο κατάλληλων λογισμικών προς ένταξη 
στη διαδικασία προσαρμογής (περιλαμβάνει και κατα¬ 
γραφή των αναγκών που δεν καλύπτονται από έτοιμα λο¬ 
γισμικά και θα πρέπει να καλυφθούν από εξ’ αρχής ανά¬ 
πτυξη λογισμικού καθώς και η τελική κατανομή λογισμι¬ 
κών ανά τομέα). 

ΠΑ6. Παιδαγωγικές προδιαγραφές προσαρμογής των 
επιλεγμένων λογισμικών (λογισμικό και συνοδευτικό εκ¬ 
παιδευτικό υλικό). 

ΠΑ7. Παιδαγωγικές προδιαγραφές για την εξ’ αρχής 
ανάπτυξη λογισμικών (οι προδιαγραφές αυτές αφορούν 
τόσο το λογισμικό όσο και το συνοδευτικό υλικό) 

ΠΑ8. Εμπειρογνωμοσύνη σχετικά με την (εκπαιδευτική- 
παιδαγωγική) καταλληλότητα των λογισμικών που προέ- 
κυψαν από την έρευνα αγοράς για χρήση στα ΤΕΕ. (Αφο¬ 
ρά και το συνοδευτικό υλικό που πιθανά προϋπάρχει για 
τα λογισμικά). 

ΠΑ9. Εμπειρογνωμοσύνες σε ενδιάμεσα στάδια της 
ανάπτυξης και της προσαρμογής νέων λογισμικών ως 
προς τη συμφωνία της υλοποίησης με τις προδιαγραφές 
(παιδαγωγικές) που έχουν τεθεί. (Αφορούν και το συνο¬ 
δευτικό υλικό που θα προσαρμοστεί/ αναπτυχθεί). 

ΠΑ10. Κατάλογο των ΤΕΕ που συμμετέχουν στο έργο 
(νέα έκδοση κάθε σχολική χρονιά). 

ΠΑ11. Αναφορές επισκέψεων στα ΤΕΕ για ενημέρωση 
και υποστήριξη της εκπαιδευτικής κοινότητας, επίλυση 
διοικητικών θεμάτων κ.λ.π. 

ΠΑ12. Εισηγητικές εκθέσεις για την τεκμηρίωση της 
ποιοτικήςπαραλαβήςτωνπαραδοτέωντου έργου και των 

παραστατικώντων δαπανών που πραγματοποιήθηκαν για 
την εκπόνηση-υλοποίησή τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. Φ.12.1/32506/Β3 (3) 

Ανάκληση της υπ’ αριθμ. Φ.12.1/139845π.ε/Β3/2005 και 
της υπ’ αριθμ. Φ. 12.1/20441/Β3/2005 απόφασης κο¬ 
στολόγησης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του νόμου 1268/1982 (ΦΕΚ 87/τ. Α/ 
16.7.1982). 

β) Του άρθρου 3 του νόμου 2174/1993 (ΦΕΚ 210/τ. 
Α/22.12.1993). 

γ) Του άρθρου 2 παράγραφος 3 του νόμου 2233/1994 
(ΦΕΚ 141/τ. Α/31.8.1994). 

δ) Του άρθρου 43 παράγραφος 9 του νόμου 2413/1996 
(ΦΕΚ 124/τ.Α/17.6.1996). 

ε) Του άρθρου 3 του νόμου 2454/1997 (ΦΕΚ 7/τ. 
Α/17.6.1997). 

στ) Του άρθρου 29Ατου νόμου 1558/1985, όπως αυτό 
προσετέθη με το άρθρο 27 του νόμου 2081/1992 (ΦΕΚ 
154/τ. Α/1992). 

ζ) Την υπ’ αριθμ. Φ.141/Β3/1402/1984 (ΦΕΚ 159/τ. Β/ 
20.3.1984) υπουργική απόφαση για την έκδοση και διακί¬ 
νηση των διδακτικών βιβλίων των Α. Ε. I., όπως αυτή τροπο¬ 
ποιήθηκε μεταγενέστερα και εφαρμόζεται μέχρι σήμερα. 

η) Την υπ’ αριθμ. Φ.12.1/Β3/5477/1993 (ΦΕΚ 951/Β/ 
1993) υπουργική απόφαση. 

θ) Την υπ’ αριθμ. Φ. 12.1/Β3/52/1995 (ΦΕΚ 3/Β/1995) 
Υπουργική απόφαση. 

ι) Την υπ’ αριθμ. Φ.12.1/Β3/1138/1996 (ΦΕΚ 210/Β/ 

1996) κοινή υπουργική απόφαση. 

ια) την αριθ. Φ.12.1/Β3/4111/1997 (ΦΕΚ 1010/Β/1997) 
κοινή υπουργική απόφαση. 

ιβ) Την υπ’ αριθμ. Φ. 12.1/Β3/5708/1997 (ΦΕΚ 64/Β/ 

1997) κοινή υπουργική απόφαση. 

ιγ) Την υπ’ αριθμ. Φ.12.1/Β3/4984/1998 (ΦΕΚ 1102/Β/ 

1998) κοινή υπουργική απόφαση. 

ιδ) Την υπ’ αριθμ. Φ. 12.1/Β3/1307/2001 (ΦΕΚ 577/Β/ 

2001) κοινή υπουργική απόφαση, 
ιε) Την υπ’ αριθμ. Φ. 12.1/Β3/2959/2001 (ΦΕΚ 1267/Β/ 

2001) κοινή υπουργική απόφαση. 

ιστ) Την υπ’ αριθ. Φ.12.1/77716/Β3/2002 (ΦΕΚ 996/Β/ 

2002) κοινή υπουργική απόφαση. 

ζ) Την υπ’ αριθμ. Φ. 12.1 /80871 /Β3/2003 (ΦΕΚ 1140/Β/ 

2003) κοινή υπουργική απόφαση. 

ιη) Την υπ’ αριθμ. ΣΤ5/37876/2004 (ΦΕΚ608/Β/2004) κοι¬ 
νή απόφαση του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργού του Υπουργείου Εθνικής Παιδείας», 
ιθ) Την υπ’ αριθμ. Φ. 12.1/1360/Β3/2004 (ΦΕΚ 205/Β/ 

2004) υπουργική απόφαση. 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στα προοίμια των προαναφερόμε- 


νων κοινών Υπουργικών αποφάσεων, αποφασίζουμε: 

1. Ανακαλείται η υπ’ αριθμ. Φ.12.1/139845π.ε/Β3/2005 
(ΦΕΚ 254/Β/2005) υπουργική απόφαση ως προς το α/α 23 
της σελίδας 3276, των εκδόσεων ΠΑΡΙΖΙΑΝΟΥ ΑΝΩΝΥ¬ 
ΜΗ ΕΚΔΟΤΙΚΗ ΕΙΣΑΓΩΓΙΚΗ ΕΜΠΟΡΙΚΗ ΕΤΑΙΡΙΑ 
ΕΠΙΣΤΗΜΟΝΙΚΩΝ ΒΙΒΛΙΩΝ των συγγραφέων ΤΡΙΧΟ- 
ΠΟΥΛΟΥ Δ. - ΤΖΩΝΟΥ Α. - ΚΑΤΣΟΥΓΙΑΝΝΗ Κ. με τίτλο 
συγγράμματος ΒΙΟΣΤΑΤΙΣΤΙΚΗ λόγω του ότι εκ παρα¬ 
δρομής κοστολογήθηκε. 

2. Ανακαλείται η υπ’ αριθμ. Φ.12.1/20441/Β3/2005 (ΦΕΚ 
374/Β/2005) υπουργική απόφαση ως προςτο α/α 124της σε¬ 
λίδας 4843, των εκδόσεων ΠΑΡΙΣΙΑΝΟΥ ΑΝΩΝΥΜΗ ΕΚΔΟ¬ 
ΤΙΚΗ ΕΙΣΑΓΩΓΙΚΗ ΕΜΠΟΡΙΚΗ ΕΤΑΙΡΙΑ ΕΠΙΣΤΗΜΟΝΙΚΩΝ 
ΒΙΒΛΙΩΝ των συγγραφέων ΤΡΙΧΟΠΟΥΛΟΥ Δ. - ΤΖΩΝΟΥ Α. - 
ΚΑΤΣΟΥΓΙΑΝΝΗ Κ. με τίτλο συγγράμματος ΒΙΟΣΤΑΤΙΣΤΙΚΗ 
λόγω του ότι εκ παραδρομής κοστολογήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μάίου 2005 

Ο ΥΦΥΠΟΥΡΓΟΣ 

ΣΤ. ΤΑΛΙΑΔΟΥΡΟΣ 
-♦- 

Αριθ. 221575 (4) 

Τροποποίηση και συμπλήρωση της απόφασης συγκρότη¬ 
σης της Επιτροπής Παρακολούθησης του Ε.Π. «Απα¬ 
σχόληση και Επαγγελματική Κατάρτιση». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του αρθ. 29 Α του ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α/1985), όπως 
αυτός συμπληρώθηκε με το άρθ. 27 του ν. 2081/1992 
(ΦΕΚ 154/Α) και τροποποιήθηκε με το άρθ. 1 παρ. 2α του 
ν. 2469/1997 (ΦΕΚ 38/Α). 

2. Το προεδρικό διάταγμα 178/2000 «Οργανισμός του 
Υπ.Εθνικής Οικονομίας (ΦΕΚ 165/τ. Α/14.7.2000). 

3. Το προεδρικό διάταγμα 81/21.3.2002 (ΦΕΚ 57/τ. Α) 
περί συγχώνευσης των Υπουργείων Εθνικής Οικονομίας 
και Οικονομικών». 

4. Την υπ’ αριθμ. 14650/Δ10Ε/85 κοινή απόφαση του 
Πρωθυπουργού και του Υπουργού Εθνικής Οικονομίας, 
«Καθορισμός αρμοδιοτήτων των Υφυπουργών Εθνικής 
Οικονομίας» (ΦΕΚ 519/Β/17.3.2004). 

5. Την υπ’ αριθμ. 118267/14.12.2000 κοινή υπουργική 
απόφαση για τη Σύσταση και Λειτουργία Ειδικής Υπηρεσίας 
Διαχείρισης του Ε.Π. «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙ¬ 
ΚΗ ΚΑΤΑΡΤΙΣΗ (Φ.Ε.Κ.1595/Β'/29.12.2000),του Υπουργεί¬ 
ου Εργασίας και Κοινωνικών Ασφαλίσεων, όπως τροποποι¬ 
ήθηκε μετις υπ’αριθμ. 399/3.9.2001 (Φ.Ε.Κ. 1155/5.9.2001), 
103466/15.5.2003 (Φ.Ε.Κ 631/Β/ 21.5.2003) και 220219/ 
21.1.2004 (Φ.Ε.Κ. 101 /Β/ 23.1.2004) όμοιες κοινές υπουργι¬ 
κές αποφάσεις. 

6. Την υπ’ αριθμ. 38243/Δ 10Ε922/28.9.2004 απόφαση 
του Υπ. Οικονομίας και Οικονομικών με περί επιτροπών 
και ομάδων Εργασίας. 

7. Τις διατάξεις του ν. 2860/2000 (Φ.Ε.Κ. 251/Α7 
14.11.2000) «Διαχείριση, Παρακολούθηση και έλεγχος 
του Κοινοτικού Πλαισίου Στήριξης και άλλες διατάξεις», 
όπως τροποποιήθηκε με το ν. 3193/2003 (ΦΕΚ 266/Α/ 
20.11.2003). 

8. Τον Κανονισμό (ΕΚ) αρ. 1260/1999 του Συμβουλίου 
της 21ης Ιουνίου 1999, «Περί γενικών διατάξεων για τα 
διαρθρωτικά ταμεία». 

9. Την υπ’ αριθμ. Ε (2000) 3405 απόφαση της Επιτροπής 
της Ευρωπαϊκής Ένωσης, που αφορά στην έγκριση του 
Κοινοτικού Πλαισίου Στήριξης 2000 - 2006 γιατην Ελλάδα 
και ειδικότερα το Κεφ. 4 παρ. 3 «Περί Επιτροπής Παρακο¬ 
λούθησης Επιχειρησιακού Προγράμματος», και την υπ’ 
αριθμ. Ο (2004) 2414/3.12.2004 απόφαση της Επιτροπής 
της Ε.Ε. με την οποία εγκρίνεται η αναθεώρηση του Κοι¬ 
νοτικού Πλαισίου Στήριξης 2000-2006 γιατην Ελλάδα. 

10. Την υπ’ αριθμ. Ε (2001 )/38/9.3.2001 απόφαση της 
Ευρωπαϊκής Επιτροπής για την έγκριση του Επιχειρησια¬ 
κού Προγράμματος «Απασχόληση και Επαγγελματική 
Κατάρτιση» 2000 - 2006 και ειδικότερα την παρ. 5.3.3 του 
Κεφαλαίου 5.3, «Μηχανισμοί και Οργανα στο πλαίσιο του 
Επιχειρησιακού Προγράμματος «Απασχόληση και Επαγ¬ 
γελματική Κατάρτιση» και την υπ’ αριθμ. Ο (2004) 
5336/16.12.2004 έγκριση της αναθεώρησης του Επιχει¬ 
ρησιακού Προγράμματος. 

11. Το π.δ. 4/2002 «Εκτέλεση Ενεργειών Τεχνικής Βοή¬ 
θειας - στήριξης και διαχείριση των αντίστοιχων πόρων» 
(ΦΕΚ3/Α/14.1.2002). 

12. Την υπ’ αριθμ. 1466/ΕΥΣ 105/17.1.2002 απόφαση 
του Υφυπουργού Εθνικής Οικονομίας «για τον καθορισμό 
των στοιχείων του Ετήσιου Προγράμματος Τεχνικής Βοή¬ 
θειας - Στήριξης». 

13. Την υπ’ αριθμ. 63/20.4.2001 (ΦΕΚ1000/Β/31 /7/2001) 
κοινή υπουργική Απόφαση των Υπουργών Εργασίας και 
Κοινωνικών Ασφαλίσεων καιτου Υφυπουργού Εθνικής Οι¬ 
κονομίας «Συγκρότηση Επιτροπής Παρακολούθησης του 
Επιχειρησιακού Προγράμματος «Απασχόληση και Επαγ¬ 
γελματική Κατάρτιση», όπως τροποποιήθηκε με την υπ’ 
αριθμ. 460/20.9.2001 (Φ.Ε.Κ. 1209/Β/17/9/2001). 

14. Το ν. 3148 και την τροποποίηση του, ΦΕΚ 136/Α/ 
15.6.2003 που αφορά στην Επιτροπή Δημοσιονομικού 
Ελέγχου. 

15. Το γεγονός ότι ο παρακάτω αναγραφόμενος φορέ¬ 
ας λόγω των αρμοδιοτήτων του, έχει σχέση με τις προ- 
βλεπόμενες στοπλαίσιοτου Ε.Π. «Απασχόληση και Επαγ¬ 
γελματική Κατάρτιση» δράσεις. 

16. Το γεγονός ότι από την παρούσα απόφαση δεν προ- 
καλείται πρόσθετη δαπάνη του δημοσίου, αποφασίζου¬ 
με: 

Την τροποποίηση της υπ’ αριθμ. 63/20.4.2001 κοινής 
υπουργικής απόφασης (ΦΕΚ 10ΟΟ/Β/31.7.2001), η οποία 
τροποποιήθηκε με την υπ’ αριθμ. 460/20.9.2001 (ΦΕΚ 
1209/Β/17.9.2001) ως προς την παράγραφο 1.2 εδάφιο 
(β) αυτής. 

Στην παράγραφο 1.2 εδάφιο (β) προστίθεται: 

• Εκπρόσωπος του Τεχνικού Επιμελητηρίου Ελλάδας 
Ο εκπρόσωπος του εν λόγω φορέα ορίζεται με δικαίωμα 
ψήφου. 

Κατά τα λοιπά ισχύει η απόφαση υπ’ αριθμ. 63/ 
20.4.2001 όπως αυτή τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 


Αριθ. 221354 (5) 

Επανασυγκρότηση της Επιτροπής Παρακολούθησης και 
Παραλαβής έργου. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη:' 

1) Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα». 

2) Την υπ’αριθμ. Ε 2001 38/9.3.2001 απόφαση έγκρισης 
του Επιχειρησιακού Προγράμματος «Απασχόληση και 
Επαγγελματική Κατάρτιση» και την 0(2004) 5336/ 
16.12.2004 απόφαση της Επιτροπής με την οποία εγκρί- 
νεταιτο αναθεωρημένο Επιχειρησιακό Πρόγραμμα. 

3) Τις διατάξεις του άρθρου 4 παρ. 3 ν. 2860/2000 «Δια¬ 
χείριση, Παρακολούθηση και Έλεγχος του Κοινοτικού 
Πλαισίου Στήριξης και άλλες διατάξεις», όπως τροποποι¬ 
ήθηκε με το άρθρο 17 του ν. 3193/2003 (ΦΕΚ 266/Α/ 
20.11.2003) «Κανόνες τιμολόγησης, ρυθμίσεις ΦΠΑ ηλε¬ 
κτρονικών υπηρεσιών και άλλες διατάξεις». 

4) Τις διατάξεις του π.δ. 4/2002 «Εκτέλεση ενεργειών 
τεχνικής βοήθειας-στήριξης και διαχείριση των αντίστοι¬ 
χων πόρων του Κοινοτικού Πλαισίου Στήριξης και άλλες 
διατάξεις» 

5) Τις διατάξεις της υπ’αριθμ. 118267/2000 κοινής υπουρ¬ 
γικής απόφασης «Σύσταση και λειτουργία Ειδικής Υπηρε¬ 
σίας Διαχείρισης του Ε.Π. Απασχόληση και Επαγγελματική 
Κατάρτιση» του Υπουργείου Εργασίας και Κοινωνικών 
Ασφαλίσεων, όπως τροποποιήθηκε και ισχύει σήμερα. 

6) Την υπ’ αριθμ. 2/2002 διακήρυξη και την απόφαση 
του Υπουργού Εργασίας και Κοινωνικών Ασφαλίσεων για 
την πρόσκληση εκδήλωσης ενδιαφέροντος στον ανοικτό 
διεθνή διαγωνισμό για την ανάθεση του έργου «Εξειδί- 
κευση επικοινωνιακής στρατηγικής και επικοινωνιακού 
σχεδίου δράσης του Ε.Π. Απασχόληση και Επαγγελματι¬ 
κή Κατάρτιση και την υλοποίηση ενεργειών πληροφόρη¬ 
σης και δημοσιότητας». 

7) Την υπ’ αριθμ. 102498/19.8.2002 απόφαση Υπ. Εργα¬ 
σίας και ΚΑ όπως τροποποιήθηκε με την υπ’ αριθμ. 
102998/24.9.2002 όμοια απόφαση, με την οποία κατακυ¬ 
ρώθηκε ο διαγωνισμός για το έργο «Εξειδίκευση επικοι- 
νωνιακής στρατηγικής και επικοινωνιακού σχεδίου δρά¬ 
σης του Ε.Π. Απασχόληση και Επαγγελματική Κατάρτιση 
και την υλοποίηση ενεργειών πληροφόρησης και δημο¬ 
σιότητας» στην εταιρεία με την επωνυμία ΒΟΕΩ / ΟΟΙίνΥ 
& ΜΑΤΗΕΒ Ανώνυμη Εμπορική Εταιρεία. 

8) Την υπ’ αριθμ. 105523/25.8.2003 απόφαση του 
Υπουργού Εργασίας και ΚΑ περί συγκρότησης Επιτρο¬ 
πής Παρακολούθησης και Παραλαβής του έργου. 

9) Τις διατάξεις του άρθρου 10 του ν. 3260/2004 «Λήξη 
θητείας συλλογικών οργάνων και οργάνων διοίκησης» 
(ΦΕΚ 151/Α/6.8.2004). 

10) Τηνανάγκη παρακολούθησηςκαιπαραλαβήςτουεν 
λόγω έργου, αποφασίζουμε: 

Την επανασυγκρότηση της πενταμελούς Επιτροπής 
Παρακολούθησης και Παραλαβής του έργου «Εξειδίκευ- 
ση επικοινωνιακής στρατηγικής και επικοινωνιακού σχε¬ 
δίου δράσης του Ε.Π. Απασχόληση και Επαγγελματική 
Κατάρτιση και την υλοποίηση ενεργειών πληροφόρησης 
και δημοσιότητας», σύμφωνα μετά οριζόμενα στο άρθρο 
10 του ν. 3260/2004, ως εξής: 

1) Ζερβός Γιώργος, Προϊστάμενος ΕΥΔ, Πρόεδρος. 

2) Φλώρος Χαρίλαος μέλος. 

3) Μανώλη Ανδριάνα, μέλος. 

4) Διάφα Ελένη., μέλος. 

5) Μπενέα Σοφία, μέλος. 

Νομική Υποστήριξη στο έργο της Επιτροπής Παρακο¬ 
λούθησης και Παραλαβής: Τριαντάφυλλου Βασιλεία. 

Χρέη γραμματέα της Επιτροπής θα ασκεί η Κουτσιλέου 
Μαρία, στέλεχος της Μονάδας Δ. της Ειδικής Υπηρεσίας 
Διαχείρισης του Ε. Π. Απασχόληση και Επαγγελματική Κα¬ 
τάρτιση. 

Η Επιτροπή Παρακολούθησης και Παραλαβής του ανω¬ 
τέρω έργου θα επιβλέπει, κατευθύνει και συντονίζει το έρ¬ 
γο του Συμβούλου και θα παραλαμβάνει τα παραδοτέα 
του αναδόχου, όπως αυτά προβλέπονται στην σχετική 
υπογραφείσα σύμβαση, η διάρκεια της οποίας είναι από 
3.7.2003 μέχρι 2.7.2005. 

Συγκεκριμένα η Επιτροπή Παρακολούθησης και Παρα¬ 
λαβής: 

• Είναι αρμόδια για την παραλαβή των παραδοτέων, 
όπως αυτά περιγράφονται στο άρθρο 3 της από 3.7.2003 
υπογραφείσας σύμβασης και την έκδοση του πρωτοκόλ¬ 
λου παραλαβής αυτών, σύμφωνα με τα οριζόμενα στα 
άρθρα 9 και 10 της σύμβασης. 

• Εγκρίνει τις πραγματοποιηθείσες δαπάνες όπως αυ¬ 
τές περιγράφονται στο άρθρο 10 της σύμβασης και εκδί¬ 
δει σχετικό πρωτόκολλο παραλαβής. Η Επιτροπή συγκέ¬ 
ντρωνα τα πρωτόκολλα παραλαβής του άρθρου 10 παρ. 
1 και τις αντίστοιχες εγκεκριμένες εκθέσεις των ενερ¬ 
γειών που έχουν υλοποιηθεί και όταν οι συνολικές εγκρι- 
θείσες δαπάνες υπερβούν τα 100.000 ευρώ, προβαίνει 
στις ενέργειες που προβλέπονται στο 10.2της σύμβασης. 

• Είναι αρμόδια να ειδοποιήσει εγγράφως τον ανάδοχο 
σε περίπτωση καταγγελίας της σύμβασης εκ μέρους της 
αναθέτουσας αρχής, σύμφωνα με τα οριζόμενα στο άρ¬ 
θρο 16.2 αυτής. 

• Συντάσσει πρωτόκολλο οριστικής παραλαβής του έρ¬ 
γου του αναδόχου, εντός εξήντα (60) ημερών από την 
ολοκλήρωση της σύμβασης, σύμφωνα με τα οριζόμενα 
στο άρθρο 13 παρ. 3 αυτής. 

• Εγκρίνει, μετά από σύμφωνη γνώμη της Αναθέτουσας 
Αρχής, το Επικοινωνιακό Σχέδιο Δράσης του Ε.Π. Απα¬ 
σχόληση και Επαγγελματική Κατάρτιση, σύμφωνα μετά 
οριζόμενα στο άρθρο 2 παρ. 1 α της σύμβασης καθώς και 
το προσαρμοσμένο Επικοινωνιακό Σχέδιο Δράσης, σύμ¬ 
φωνα μετά οριζόμενα στο άρθρο 2 παρ. 1 βτης σύμβασης 
τα οποία θα αποτελέσουν την Εξειδίκευση της Επικοινω- 
νιακής Πολιτικής και του Επικοινωνιακού Σχεδίου Δράσης 
(Πρόγραμμα Δημοσιότητας) του Ε.Π. Απασχόληση και 
Επαγγελματική Κατάρτιση. 

• Εγκρίνει, μετά από σύμφωνη γνώμη της Αναθέτουσας 
Αρχής τροποποιήσεις ή αναμορφώσεις του Ενδεικτικού 
Προγράμματος Δημοσιότητας που θα ζητηθεί από την 
Αναθέτουσα Αρχή ή θα προταθεί από τον Ανάδοχο, στα 
πλαίσιατουπροϋπολογισμούτου άρθρου 7της σύμβασης. 

• Εγκρίνει, μετά από σύμφωνη γνώμη της Αναθέτουσας 
Αρχής, προτάσεις για την υλοποίηση ενέργειας ή δέσμης 
ενεργειών, που αφορούν συγκεκριμένη επικοινωνιακή 
δραστηριότητα, και στις οποίες θα προσδιορίζονται το 
ακριβές αντικείμενο κάθε ενέργειας, το χρονοδιάγραμμα 
εκτέλεσης, το προεκτιμώμενο κόστος και ο τρόπος υλο¬ 
ποίησης τους, σύμφωνα με τα οριζόμενα στο άρθρο 2 
παρ. 2 της σύμβασης. 

• Έργο της Επιτροπής μπορεί να αποτελέσει και οτιδή¬ 
ποτε άλλο προβλέπεται στη σύμβαση. 

Η Επιτροπή θα συνεδριάζει τουλάχιστον μία φορά το 
μήνα, οπωσδήποτε μετά την υποβολή των παραδοτέων ή 
όταν αυτό κρίνεται απαραίτητο. 


Η Επιτροπή θα είναι αμοιβόμενη, η αμοιβή θα καθορι¬ 
στεί με κοινή απόφαση σύμφωνα μετά οριζόμενα στο άρ¬ 
θρο 17 του ν. 3193/2003 (ΦΕΚ 266/Α/20.11.2003) και θα 
καταβληθεί από πόρους της εθνικής τεχνικής βοήθειας 
(Έργο 2002ΣΕ03430016 του ΠΔΕ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 221577 (6) 

Επανασυγκρότηση Επιτροπής Παρακολούθησης 
και Παραλαβής. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα» 

2) Τηνυπ’αριθμ. Ε2001 38/9.3.2001 απόφαση έγκρισης 
του Επιχειρησιακού Προγράμματος «Απασχόληση και 
Επαγγελματική Κατάρτιση», και την 0(2004) 5336/16-12- 
2004 απόφαση της Επιτροπής με την οποία εγκρίνεται το 
αναθεωρημένο Επιχειρησιακό Πρόγραμμα. 

3) Τις διατάξεις της παρ. 3 του άρθρου 4 ν. 2860/2000 
«Διαχείριση, Παρακολούθηση και Έλεγχος του Κοινοτι¬ 
κού Πλαισίου Στήριξης και άλλες διατάξεις» (ΦΕΚ 251/Α/ 
14.11.2000) όπωςτροποποιήθηκε με τις διατάξειςτου άρ¬ 
θρου 17 του ν. 3193/2003 «Κανόνες τιμολόγησης, ρυθμί¬ 
σεις Φ.Π.Α. ηλεκτρονικών υπηρεσιών και άλλες διατά¬ 
ξεις», (ΦΕΚ 266/Α/2.11.2003) και το άρθρο 27 του π.δ. 
394/1996 «Κανονισμός Προμηθειών Δημοσίου» (ΦΕΚ 
266/Α/1996). 

4) Τις διατάξεις του π.δ. 4/2002 «Εκτέλεση ενεργειών 
τεχνικής βοήθειας-στήριξης και διαχείριση των αντίστοι¬ 
χων πόρων του Κοινοτικού Πλαισίου Στήριξης και άλλες 
διατάξεις». 

5) Τις διατάξεις της αριθμ. 118267/2000 κοινή υπουργι¬ 
κή απόφαση «Σύσταση και λειτουργία Ειδικής Υπηρεσίας 
Διαχείρισης του Ε.Π. Απασχόληση και Επαγγελματική Κα¬ 
τάρτιση» του Υπουργείου Εργασίας και Κοινωνικών 
Ασφαλίσεων, όπως τροποποιήθηκε και ισχύει σήμερα. 

6) Την υπ’ αριθμ. 1/2002 διακήρυξη και την υπ’ αριθμ. 
100177/5.2.2002 απόφαση του Υπουργού Εργασίας και 
κοινωνικών Ασφαλίσεων για την πρόσκληση εκδήλωσης 
ενδιαφέροντος στον ανοικτό διεθνή διαγωνισμό για την 
ανάθεση του έργου «Παροχή Υπηρεσιών Τεχνικής Υπο¬ 
στήριξης τελικών δικαιούχων για την υλοποίηση δράσεων 
αρμοδιότητάςτους στα πλαίσια του Ε.Π. Απασχόληση και 
Επαγγελματική Κατάρτιση 2000-2006». 

7) Την υπ’ αριθμ. 102497/19.8.2002 απόφασή μας με την 
οποία κατακυρώθηκε ο διαγωνισμός για το έργο «Παρο¬ 
χή Υπηρεσιών Τ εχνικής Υποστήριξης Τ ελικών Δικαιούχων 
για την υλοποίηση δράσεων αρμοδιότητάςτους στα πλαί¬ 
σια του Ε.Π. Απασχόληση και Επαγγελματική Κατάρτιση» 
στην Ένωση Εταιρειών «ΡΕΑΝΕΤ ΕΒΝ5Τ & ΥΟΙΙΝΟ ΑΕ - 
ΡΙΑΝΕΤ ΒΕΟΙΟΝΑΕ ΑΕ - ΕΑΜΑΝ5 ΑΕ - ΚΙΩΝ ΑΤΕ», η 
οποία στη συνέχεια με την υπ’ αριθμ. 7123/6.3.2003 σύ¬ 
σταση Κοινοπραξίας επονομάσθηκε ΔΙΑΧΕΙΡΙΣΤΙΚΗ ΕΡ- 
ΓΑΣΙΑΣ-ΔΙΕΡΓΑΣ. 

8) Την υπ’ αριθμ. 102978/24.4.2003 απόφαση του 
Υπουργού Εργασίας και Κ.Α περί συγκρότησης Επιτρο¬ 
πής Παρακολούθησης. 

9) Τις διατάξεις του άρθρου 10 του ν.3260/2004 «Λήξη 
θητείας συλλογικών οργάνων και οργάνων διοίκησης» 
(ΦΕΚ 151/Α/6.8.2004). 

10) Την ανάγκη παρακολούθησης και παραλαβής του 
έργου, αποφασίζουμε: 

Την επανασυγκρότηση της πενταμελούς Επιτροπής 
Παρακολούθησης και Παραλαβής του έργου «Παροχή 
Υπηρεσιών Τ εχνικής Υποστήριξης τελικών δικαιούχων για 
την υλοποίηση δράσεων αρμοδιότητας τους στα πλαίσια 
του Ε.Π. Απασχόληση και Επαγγελματική Κατάρτιση 
2000-2006», σύμφωνα με τα οριζόμενα στην παρ. 2 του 
άρθρου 10 του ν. 3260/2004. 

Η επιτροπή επανασυγκροτείται ως εξής: 

1) Πρόεδρος της Επιτροπής ορίζεται η Ανθοπούλου Ου¬ 
ρανία, Προϊσταμένη της Μονάδας της ΕΥΔ 

2) Ντίκος Χρήστος μέλος, Προϊστάμενος Ελέγχου της 
ΕΥΔ, μέλος 

3) Καρποδίνη Σταματία, Προϊσταμένη της Μονάδας Β1 
της ΕΥΔ, μέλος 

4) ΚυρούσηςΔημήτρης, Προϊστάμενος της ΕΥΕ, μέλος 

4) Παυλοπούλου Βολική Μαρία (ΟΑΕΔ), υπάλληλος του 

ΟΑΕΔ, μέλος, 

Χρέη γραμματέα της Επιτροπής ασκεί η Στεφανάκη 
Καλλιόπη, στέλεχος Μονάδας Β2 

Η Επιτροπή Παρακολούθησης και Παραλαβής του ανω¬ 
τέρω έργου θα επιβλέπει, κατευθύνει και συντονίζει το έρ¬ 
γο του Συμβούλου και θα παραλαμβάνει τα παραδοτέα 
του αναδόχου, όπως αυτά προβλέπονται στην σχετική 
υπογραφείσα σύμβαση, η διάρκεια της οποίας είναι από 
1.4.2003 έως 31.3.2006. Συγκεκριμένα: 

• Σύμφωνα με το άρθρο 7 της υπογραφείσας μεταξύ 
της αναδόχου ένωσης εταιρειών και της αναθέτουσας αρ¬ 
χής (Ειδική Υπηρεσία Διαχείρισης του Ε.Π. Απασχόληση 
και Επαγγελματική Κατάρτιση) σύμβασης, η Επιτροπή ή / 
και ο Πρόεδρος της Εππροπής Παρακολούθησης του Ε.Π. 
ή / και ο Προϊστάμενος της Ειδικής Υπηρεσίας Διαχείρισης 
του Ε.Π. Απασχόληση και Επαγγελματική Κατάρτιση, θα 
επιβλέπουν, κατευθύνουν και συντονίζουν το έργο του 
αναδόχου δια οδηγιών, κατευθύνσεων και διευκρινίσεων 
εκατέρωθεν ή / και δια συσκέψεων, κατά τις οποίες θα πα¬ 
ρουσιάζει ο ανάδοχος την πρόοδο του έργου. 

• Η Επιτροπή είναι αρμόδια για την παραλαβή των πα¬ 
ραδοτέων Α, Β και Γ, όπως αυτά περιγράφονται στο άρ¬ 
θρο 4 της σύμβασης. 

• Η Επιτροπή επί των παραδοτέων Α και Β που υποβάλ¬ 
λονται κάθε εξάμηνο σ’ αυτήν, διατυπώνει τις τυχόν πα¬ 
ρατηρήσεις της επ’ αυτών και τα παραλαμβάνει, μετά τη 
συμμόρφωση του αναδόχου επί των παραδοτέων. 

• Η Επιτροπή υποχρεούται να συντάξει πρωτόκολλο 
οριστικής παραλαβής εντός τριάντα (30) ημερών από την 
ολοκλήρωση της σύμβασης, ήτοι μετην παραλαβή της τε¬ 
λευταίας έκθεσης απολογισμού του έργου του αναδόχου 
και τη διαπίστωση από την Επιτροπή της συνεπούς εκ¬ 
πλήρωσης του συνόλου των υποχρεώσεων που απορ¬ 
ρέουν από τη σύμβαση. 

• Η Επιτροπή Παρακολούθησης και Παραλαβής του 
έργου του αναδόχου, είναι αρμόδια να καταγγείλει τη 
σύμβαση μετονανάδοχο, σε περίπτωση παραβίασης των 
όρων αυτής. Η καταγγελία γίνεται μετά από σχετική έγ¬ 
γραφη ειδοποίηση από την Επιτροπή Παρακολούθησης 
και Παραλαβής του έργου στον ανάδοχο, μετά την πάρο¬ 
δο εύλογου χρονικού διαστήματος, το οποίο δεν μπορεί 
να υπερβείτις είκοσι (20) ημέρες από την παραλαβή της 
έγγραφης ειδοποίησης. 


• Έργο της Επιτροπής μπορεί να αποτελέσει και οτιδή¬ 
ποτε άλλο προβλέπεται στη σύμβαση. 

Η Επιτροπή θα συνεδριάζειτουλάχιστον μία φοράτο μή¬ 
να και οπωσδήποτε μετά την υποβολή των παραδοτέων. 

Η Επιτροπή είναι αμειβόμενη, η αμοιβή θα καθοριστεί 
με κοινή απόφαση, σύμφωνα με τα οριζόμενα στο άρθρο 
17 του ν. 3193/2003 (ΦΕΚ 266/Α/20.11.2003) και θα κατα¬ 
βληθεί από πόρους της εθνικής τεχνικής βοήθειας (Έργο 
2002ΣΕ03430016του ΠΔΕ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 5664 (7) 

Τροποποίηση της συστατικής πράξης του Νομικού 
Προσώπου «Δημοτική Φιλαρμονική Καρδίτσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/Α) «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

2. Τις διατάξεις του άρθρου 203 του π.δ. 410/1995 
(Δ.Κ.Κ) (ΦΕΚΑ231). 

3. Τις διατάξεις του άρθρου 29Ατου ν. 558/1985 σχετι¬ 
κά με τον έλεγχο δαπανών που προκαλούν οι διοικητικές 
κανονιστικές πράξεις. 

4. Το υπ’ αριθμ. β.δ. 768/12.10.1965, το οποίο δημοσι- 
εύθηκε στο υπ’ αριθμ. 190/ΤΑ/26.10.1965 Φ.Ε.Κ., με το 
οποίο συστάθηκε στο Δήμο Καρδίτσας Νομικό Πρόσωπο 
με την επωνυμία «Δημοτική Φιλαρμονική Καρδίτσας», 
όπως τροποποιήθηκε με την υπ’ αριθμ: 2214/4.2.1997 
(ΦΕΚ133/ΤΒ/28.2.1997) απόφαση Γενικού Γραμματέα 
Περιφέρειας Θεσσαλίας. 

5. Την υπ’ αριθμ. 144/2005 απόφαση του Δημοτικού 
Συμβουλίου Καρδίτσας με την οποία αποφασίζεται η τρο¬ 
ποποίηση της υπ’ αριθμ. 91/1965, προηγούμενης απόφα¬ 
σης του, μόνο ως προς τον σκοπό και τους πόρους του 
ανωτέρω Νομικού Προσώπου, αποφασίζουμε: 

Τροποποιούμε τη συστατική πράξη του Νομικού Προσώ¬ 
που Δημοτική Φιλαρμονική Καρδίτσας, η οποία δημοσιεύθη- 
κε στο υπ’ αριθμ. 190/ΤΑ/26.10.1965 ΦΕΚ (β.δ. 768/ 
12.10.1965), και τροποποιήθηκε με την υπ’ αριθμ. 2214/ 
4.2.1997 (ΦΕΚ 133/ΤΒ/28.2.1997) απόφαση Γενικού Γραμμα¬ 
τέα Περιφέρειας Θεσσαλίας, μόνο κατάτο μέρος που αφορά: 

Α) Τηνπαράγραφο 2 αυτής, η οποία αντικαθίσταται ως εξής: 

«Σκοπός του συνιστώμενου Νομικού Προσώπου είναι η 
διδασκαλία της μουσικής στη νεολαία, η συμμετοχή στις 
εθνικές Εκδηλώσεις και Εορτές, η συμμετοχή στις Θρη¬ 
σκευτικές Εορτές της πόλης, καθώς επίσης η οργάνωση 
εκδηλώσεων για την ψυχαγωγία των Δημοτών». 

Β) Την περίπτωση α της παραγράφου 3 αυτής, η οποία 
αντικαθίσταται ως εξής: 

«Η ετήσια επιχορήγηση του Δήμου Καρδίτσας που 
εγκρίνεται με απόφαση του Δημοτικού Συμβουλίου και 
συμπεριλαμβάνεται στον προϋπολογισμό του Δήμου». 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Καρδί¬ 
τσας οικονομικού έτους 2005, ύψους 109.500 € όση εί¬ 
ναι και η επιχορήγηση του Δήμου Καρδίτσας προς τη Δη¬ 
μοτική Φιλαρμονική Καρδίτσας, για το έτος 2005 και η 
οποία είναι εγγεγραμμένη στον κωδικό Κ.Α. 00-6715.01. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τα λοιπά ισχύει η συστατική πράξη του Νομικού 
Προσώπου Δημοτική Φιλαρμονική Καρδίτσας όπως δη- 
μοσιεύθηκε στο υπ’ αριθμ. 190/ΤΑ/26.10.1965 ΦΕΚ (β.δ. 
768/12.10.1965), και όπως αυτή τροποποιήθηκε με την 
υπ’ αριθμ. 2214/4.2.1997 (ΦΕΚ 133/28.2.1997) απόφαση 
του Γενικού γραμματέα Περιφέρειας Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 21 Απριλίου 2005 
Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

- ♦ - 

Αριθ. 935/Τσ (8) 

Έγκριση τροποποίησης Κανονισμού Εσωτερικής Υπηρε¬ 
σίας (Κ.Ε.Υ) ΓΟΕΒ Στραγγιστικών Έργων Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 17του ν.δ. 3881/1958 «Πε¬ 
ριέργων Εγγείων Βελτιώσεων» (ΦΕΚΑ' 181). 

2. Τις διατάξεις των άρθρων 1,44 και 45 του από 13.9.1959 
β.δ/τος «Περί Οργανισμών Εγγείων Βελτιώσεων» (ΦΕΚ Α181). 

3. Την υπ’ αριθμ. 4006/31.8.1999 απόφαση που αφορά 
την έγκριση του Κ.Ε.Υ του ΓΟΕΒ Θεσσαλίας. 

4. Τις διατάξεις των άρθρων 9 και 10 του ισχύοντος 
Κ.Ε.Υ ΓΟΕΒ Θεσσαλίας. 

5. Την υπ’ αριθμ. 11η/Θέμα 8Β/30.8.2004 απόφαση του 
Δ/κού Συμβουλίου του ΓΟΕΒ Θεσσαλίας με θέμα «Διάφο¬ 
ρες ανακοινώσεις», αποφασίζουμε: 

Εγκρίνουμε το υπ’ αριθμ. 11ης/8Β/30.8.2004 απόσπα¬ 
σμα πρακτικώντου Δ.Σ. του ΓΟΕΒ Θεσσαλίας με το οποίο 
αποφασίσθηκε η τροποποίηση των παρακάτω άρθρων 
του Κ.Ε.Υ αυτού ως ακολούθως: 

α) η παράγραφος β) «Δακτυλογράφου Κλάδου ΔΕ4 θέ¬ 
σεις 1» του εδαφίου 2 της Α' περίπτωσης του άρθρου 9 
του Γ Κεφαλαίου, αντικαθίσταται με: β) «Χειριστή Η/Υ, 
κλάδου ΔΕ Πληροφορικής, θέσεις 1» και 

β) Η παράγραφος β) «Μία (1) θέση δακτυλογράφου 
κλάδου ΔΕ4» του εδαφίου 2 του άρθρου 10 του Γ Κεφα¬ 
λαίου αντικαθίσταται με β) «Μία (1) θέσηχεριστή Η/Υ, κλά¬ 
δου ΔΕ Πληροφορικής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Απριλίου 2005 
Ο Γενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

- ♦ - 

Αριθ. 4291 (9) 

Τ ροποποίηση της ιδρυτικής πράξης της ενιαίας Σχολικής 
Επιτροπής Δημοτικού Σχολείου 1ου Νηπιαγωγείου - 
2ου Νηπιαγωγείου Σημάντρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΚΕΝΤΡΙΚΗΣ ΜΑΚΕΔΟΝΙΑΣ 

Εχοντας υπόψη: 

1. Τις διατάξεις του ν. 1894/1990. 

2. Τις διατάξειςτου π.δ. 410/1995. 

3. Την υπ’ αριθμ. 12843/2000 απόφαση του Γ. Γ. Περι¬ 
φέρειας, με την οποία συστήθηκε η Σχολική Επιτροπή του 
1ου Δημ. Σχολείου Σημάντρων, του 1ου Νηπιαγωγείου 
Σημάντρων και του 2ου Νηπιαγωγείου Σημάντρων. 

4. Την υπ’ αριθμ. 194/2005 απόφαση του Δημ. Συμβου¬ 
λίου Μουδανιών, που αφορά στην τροποποίηση της ιδρυ¬ 


τικής πράξης της Σχολικής Επιτροπής του 1 ου Δημ. Σχο¬ 
λείου Σημάντρων του 1ου Νηπιαγωγείου Σημάντρων και 
του 2ου Νηπιαγωγείου Σημάντρων. 

5. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσιοδότησης υπο¬ 
γραφής, Με εντολή Γ εν. Γ ραμματέα αποφάσεων, εγγρά¬ 
φων και άλλων πράξεων στο Γενικό Διευθυντή στους 
Προϊστ. Δ/νσεων, Τμημάτων και Γραφείων, των υπηρε¬ 
σιών της Περιφέρειας, αποφασίζουμε: 

Τροποποιείται η υπ’ αριθμ. 12843/2000 απόφαση Γεν. 
Γ ραμματέα Περιφέρειας ως εξής: 

Το Διοικητικό Συμβούλιο είναι 9μελές και απαρτίζεται από: 

τον εκάστοτε Δήμαρχο ή άλλο μέλος αιρετό ή μη που 
ορίζεται απ’ αυτόν ως 

Πρόεδρος: 

Δύο (2) Δημοτικούς Συμβούλους με τους αναπληρωτές 
τους, που Ορίζονται από το Δημοτικό Συμβούλιο. 

Το Διευθυντή του Δημοτικού Σχολείου Σημάντρων 

Τη Διευθύντρια του 1ου Νηπιαγωγείου Σημάντρων 

Τη Διευθύντρια του 2ου Νηπιαγωγείου Σημάντρων 

Εκπρόσωπο του Συλλόγου Γονέων και Κηδεμόνων των 
μαθητών του Δημοτικού Σχολείου Σημάντρων. 

Εκπρόσωπο του Συλλόγου Γ ονέων και Κηδεμόνων των 
μαθητών του 1ου Νηπιαγωγείου Σημάντρων. 

Εκπρόσωπο του Συλλόγου Γ ονέων και Κηδεμόνων των 
μαθητών του 2ου Νηπιαγωγείου Σημάντρων. 

Κατά τα λοιπά ισχύει η υπ’ αριθμ. 12843/2000 απόφαση 
Γ.Γ.Π. 

Με την απόφαση αυτή δεν προκαλείται δαπάνη εις βά¬ 
ρος του προϋπολογισμού του Δήμου Μουδανιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 20 Απριλίου 2005 
Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ.ΔΥΠ οικ. 2107 (10) 

Τροποποίηση της υπ’ αριθμ. ΔΥΠ 423/2005 απόφασης 
Νομάρχη Λέσβου που αφορά νερά ψύξης ΑΣΠ Λή¬ 
μνου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Την Υγειονομική Διάταξη Ε1 β/221/65 «περί διαθέ- 
σεως λυμάτων και βιομηχανικών αποβλήτων». 

2. Το υπ’ αριθμ. ΑΡ/ΗΜ/ΠΔΝ/4083/10.3.2005 έγγραφο 
Δημόσιας Επιχείρησης Ηλεκτρισμού ΑΈ. 

3. Την από 29.3.2005 γνωμοδότηση της Επιτροπής του 
άρθρου 6 της υγειονομικής διάταξης Ε1 β/221/65 που συ¬ 
στήθηκε με την υπ’ αριθμ. 1209/2005 απόφασης Νομάρ¬ 
χη Λέσβου, αποφασίζουμε: 

Υπέρ της τροποποίησης της υπ’ αριθμ. ΔΥΠ οικ. 423/ 
27.1.2005 απόφασης Νομάρχη Λέσβου ως προς την ανύ¬ 
ψωση της θερμοκρασίας του θαλάσσιου νερού ψύξης σε 
8ο Ο από τη θερμοκρασία προσαγωγής. 

Κατά τα λοιπά η απόφαση μένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Απριλίου 2005 
Ο Νομάρχης κ.α.α. 

Ο Αντινομάρχης 
ΔΗΜΗΤΡΙΟΣ ΣΑΡΑΓΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




